Hamarxəzli susamuru

() —  aləminin  tipinin  sinfinin  dəstəsinin  fəsiləsinin  cinsinə aid heyvan növü. Adından da görümdüyü kimi bu növə daxil olan canlıların xəzləri digər samurlara nisbətdə daha hamar olur.

 Ekologiya və yayılması 
Bu növə Hindistanın şərq ərazilərindən tutmuş Cənub-Şərqi Asiyayada, İraqın bəzi ərazilərində rastlanılır. Əsasən iri meşə çayları ətrafında, bataqlıqlarda yayılırlar. Bununla belə yaxşı yaşayış yeri tapmaq üçün quruda uzun məsafələri belə qət edə bilirlər.

Yuvalarını yeraltı dəliklərdə və ya qayalıqların arasında qururlar. Bəzən isə qunduzlar kimi yuva hazırlayırlar.

 Növün qorunması 
Həssas növlər siyahısına daxildir. Arealı və saylarında azalma müşahidə edilir. Buna səbəb su-bataqlıq ərazilərinin azalması, brakonyerlik və suların pestisidlərlə zəhərləndirilməsidir.

 Təsviri 
7-11 kq arası çəkiyə, 1.3 m uzunluğa sahib olur. Digər susamurları kimi hamarxəzli susamurunun da barmaqları arasında pərdə var. Tükləri qısa olduğundan xəzi daha hamardır. Xəzinin rəngi açıqdan tutmuş tünd qəhvəyi tonlar arasında dəyişir.

 Qidalanması 
Qida rasionuna həşəratlar, qurdlar, xərçəngkimilər, qurbağalar, gəmiriçilər, quşlar daxildir. Ancaq onlar daha çox sürünənlər və balıqları daha üstün tuturlar. Balıqlar onların qida rasionunun 75-dən 100 % qədərini təşkil edir.

 Çoxalması 
Monoqam çütlüklər əmələ gətirirlər. Bu növdə çütləşmənin dəqiq vaxtı bilinməsə də, mussonların təsirinə məruz qalan ərazilərdə çütləşmə avqustan dekabra qədər davam edir. Boğazlıq dövrü 61-65 gün davam edir. Ortalama 2-5 arası bala doğurlar. Yeni doğulan balalar kor və köməksiz olurlar. Artıq 30 günlüyündə gözləri açılır, 60 günlüyündə isə artıq üzməyi bacarırlar. Cinsi yetkinliyə 2 yaşında çatlırlar.

 İstinadlar 

 Həmçinin bax 

Kateqoriya:Hindistan məməliləri
Kateqoriya:Cənub-Şərqi Asiya məməliləri